Royal Flying Doctor Service of Australia

Royal Flying Doctor Service of Australia (RFDS), vanligvis kjent som The Flying Doctors, er en organisasjon som tilbyr luftambulanse- og legetjenester til avsidesliggende områder i Australia. Historikk Flying Doctors ble opprettet som en ideell organisasjon. Den yter både øyeblikkelig hjelp og primære helsetjenester til folk som ellers ikke har tilgang til slike tjenester på grunn av boavstand og isolert beliggenhet i det indre av Australia. Flying Doctors assisterer også med fjernundervisning over radio. Organisasjonens virke går tilbake til 1928, i et eksperiment kalt Aerial Medical Service (AMS) i Queensland av en presbyteriansk misjonær ved navn John Flynn. Han startet virksomheten ved hjelp av innsamlede midler og en De Havilland DH.50, som ble stilt til rådighet fra Qantas. I den første tiden ble det gjennomført om lag 50 flyvninger årlig. Det var den første virkelige luftambulanse i verden. I årene som kom, med Den store depresjonen, var AMS helt og holdent avhengig av innsamlede midler og gaver, men etterhvert bevilget også delstatsregjeringene og Australias føderale regjering midler til virksomheten. Etter de vellykkede første årene i Queensland og den oppmerksomhet som organisasjonen fikk, ble det etterhvert etablert virksomheter i alle Australias delstater og i 1936 ble organisasjonen formelt etablert som en føderal virksomhet. I 1942 ble navnet Flying Doctor Service tatt i bruk, og i 1955 ble Royal lagt til i navnet. Frem til 1960-tallet ble oppdragene utført med innleide fly, piloter og mekanikere, men fra da av kunne Flying Doctors anskaffe egne fly med egne piloter og mekanikere. Flying Doctors i dag Selv om virksomheten nå i det store og hele er offentlig finansiert, er den fremdeles avhengig av private bidrag og holder således vedlike den opprinnelige modellen som ble etablert av grunnleggeren, John Flynn. Virksomheten omfatter: førstehjelp på stedet trygg transport til hospital, hvis nødvendig råd og hjelp til fjerntliggende områder via satellitt-telefon og transportabelt videoutstyr. transport av allmenpraktiker til regulære besøk til helsestasjoner, vanligvis en inspeksjonrunde som omfatter flere fjerntliggende områder og bebyggelser. bistand, råd og hjelp via radio til andre leger i de tynt befolkede og avsidesliggende områder over hele Australia. transport av pasienter fra et hospital til et annet. Flyene Historisk Virksomheten startet med en de Havilland DH 50, og senere er bl a. disse blitt brukt: de Havilland DH. 83 Fox Moth de Havilland DH 89 Dragon Rapide de Havilland DHA-3 Drover de Havilland DH 104 Dove Beechcraft Queen Air Mooney Super 21 Avro Anson Flåten i dag I 2007 benyttet Flying Doctors enten Pilatus PC-12 eller Beechcraft King Air 200-serien. Innredningen i disse flyene kunne variere, men en typisk innredning omfattet plass til to sykepassere (eller sittende pasienter) og to bårer. I 2008 hadde organisasjonen om lag 60 fly utplassert på baser over hele Australia. Begge flytypene har trykk-kabin, noe som er av stor betydning ved transport av pasienter med lunge- eller pusteproblemer eller pasienter som er sensitive overfor forandringer i lufttrykket. Organisasjon Organisasjonen er delt i fire «seksjoner», hver med fire eller fem baser hvor flyene er stasjonert: Central Operations - Dekker Australias indre områder South East - New South Wales og de sørøstlige områder, Launceston Queensland – Queensland og østkysten Western Operations – Perth Vest-Australia Statistikk Opplysninger fra RFDS-årsrapport fra 2005 viser følgende aktivitet: 53 491 km fløyet distanse. 159 landinger 643 pasienter 91 transporter til hospital 202 legeråd gitt over telefon 495 ansatte i heldagsstilling 145 deltidsansatte School of the Air School of the Air, som gir undervisning over radio til elever på fjerntliggende farmer brukte inntil nylig Flying Doctors radioutstyr og frekvenser. Med innføring av Internett er det ikke lenger behov for dette samarbeidet. Eksterne lenker Nettsted Arkivert 12. juni 2007 hos Wayback Machine. WA Flight Tracker Australian Inland Mission collection Digitaliserte bilder far The National Library of Australia The Pedal Radio Tidlig historie (engelsk)